Titan-sukellusveneen onnettomuus

&lt;mapframe latitude="44.370987" longitude="-50.229492" zoom="3" width="250" height="299" text=""Titan"-sukellusveneen kuljettaneen MV "Polar Prince" -tutkimusaluksen lähtöpiste (1) ja määränpää RMS "Titanicin" hylyn alueella (2), jossa yhteys "Titaniin" katkesi."&gt;
 "type": "FeatureCollection",
 "features": [
 "type": "Feature",
 "properties": {
 "marker-symbol": "-number",
 "marker-color": "302060",
 "title": "16. kesäkuuta 2023: Lähtö St. John'sin satamasta, Newfoundlandista"
 "geometry": {
 "type": "Point",
 "coordinates": [ -52.698383, 47.565415 ]
 },
 "type": "Feature",
 "properties": {
 "marker-symbol": "-number",
 "marker-color": "302060",
 "title": "18. kesäkuuta 2023: Ryhmä saapuu paikalle, jossa Titanic upposi"
 "geometry": {
 "type": "Point",
 "coordinates": [ -49.945833, 41.731944 ]
&lt;/mapframe&gt;
Titan-sukellusveneen onnettomuus tarkoittaa OceanGate Expeditionsin sukellusvene "Titanin" katoamista 690 kilometriä Kanadan rannikolta kesäkuussa 2023. Sukellusveneellä oli tarkoitus mennä katsomaan RMS "Titanicin" hylkyä. Aluksessa oli viisi henkilöä, muun muassa sen ohjaajana toiminut OceanGaten toimitusjohtaja Stockton Rush. OceanGate ilmoitti 22. kesäkuuta 2023 kaikkien sukellusveneessä olleiden kuolleen onnettomuudessa.
Tapahtumat.
Yhdysvaltalaisen OceanGate Expeditionsin sukellusvene "Titan" siirrettiin perjantaina 16. kesäkuuta 2023 tutkimusalus "MV Polar Princellä" St John'sista Newfoundlandista Pohjois-Atlantille. Viidelle hengelle suunniteltu sukellusvene kuljetti matkustajia katsomaan RMS "Titanicin" hylkyä. Alus saapui 17. kesäkuuta sukelluspaikalle, noin 690 kilometrin päähän Newfoundlandin rannikolta. Sukellus alkoi seuraavana päivänä kello 9.30 Newfoundlandin kesäaikaa (12.00 UTC).
Yhteys "Titaniin" menetettiin tunti ja 45 minuuttia sukelluksesta, jonka oli määrä kestää 11 tuntia. Siinä vaiheessa sukellusvene saattoi olla noin 3 300 metrin syvyydessä. Alkoi suurimittainen etsintäoperaatio, johon osallistui useita eri laivoja, lentokoneita ja kauko-ohjattu vedenalainen ajoneuvo. Aluksi toiveita miehistön henkiinjäämisestä herättivät merenalaisten kuuntelulaitteiden havaitsemat koputusäänet, joiden todettiin myöhemmin kuitenkin tulleen etsintöjä toteuttaneilta aluksilta. Hengitysilman arvioitiin loppuvan torstaina 22. kesäkuuta noin kello 10 (UTC). Myöhemmin samana päivänä löydettiin romua, joka oli peräisin sukellusveneestä. Romun todettiin viittaavan siihen, että sukellusvene oli menettänyt paineistuksen ja tuhoutunut. OceanGate ilmoitti 22. kesäkuuta kaikkien sukellusveneessä olleiden kuolleen. Sukellusveneen luhistuminen olisi tapahtunut millisekunneissa, ja matkustajat todennäköisesti kuolivat heti.
Viimeiset tuhoutuneen sukellusveneen osat löytyivät lokakuussa 2023. Samalla löytyi myös oletettuja ihmisjäänteitä.
Matkustajat.
Onnettomuudessa kuolivat kaikki aluksessa olleet viisi henkilöä:
Kukin matkustaja maksoi kahdeksan päivän retkestä 250 000 Yhdysvaltain dollaria eli noin 229 000 euroa. Rush oli ollut aluksen ohjaajana vuodesta 2021 lähtien ja kyseessä oli hänen viides sukelluksensa. Rushin mukaan sukellusten vaikeuteen vaikuttavat merivirtaukset, jotka vaihtelevat päivittäin ja kausittain sekä eri syvyyksien mukaan.
OceanGaten turvallisuuskritiikki.
Yhtiötä oli aiemmin kritisoitu siitä, että turvallisuussäännöistä ei välitetty riittävästi. Vuodesta 2018 useat asiantuntijat olivat esittäneet epäilyksiä aluksen kyvystä kestää syvänmeren sukelluksia sillä perusteella, että se oli valmistettu hiilikuidusta eikä sitä ollut virallisesti testattu vakautta, lujuutta, turvallisuutta ja suorituskykyä koskevien alan turvallisuusstandardien osalta. Lisäksi aluksen ohjaaminen oli toteutettu langattomalla Logitech F710 -peliohjaimella, jossa oli muunnellut analogiset ohjaussauvat.
Rush itse piti alustaan turvallisena ja sivuutti kritiikin väittäen, että alan toimijat tahtoivat estää uusia yrittäjiä pääsemästä markkinoille. Hänen mukaansa määräykset myös estivät kaupallisen sukellusvenealan kasvua ja innovaatiota. Toisaalta hän oli vedonnut siihen, että riskinotto kuului elämään, ja luotti voivansa tehdä matkan turvallisesti, vaikka hän "rikkoisikin sääntöjä". Ainakin vuoden 2022 sukelluksella matkan riskit oli tuotu esille myös matkustajien allekirjoittamassa vastuuvapauslausekkeessa, joka vapautti OceanGaten vastuusta siinä tapauksessa, jos matkalla sattuisi jotain. Mainitut riskit olivat fyysiset vammat, traumat ja kuolema.
Aiemmat sukellukset.
Vuodesta 2021 lähtien "Titan" oli tehnyt yhteensä 13 sukellusta, joista kaksi suuntautuivat RMS "Titanicin" hylylle. Viimeisin sukellus oli hylylle suuntautuneista matkoista kolmas. Myös aiemmilla "Titanilla" tehdyillä sukelluksilla oli tapahtunut yhteysongelmia, joiden aikana sukellusvene ei kyennyt kommunikoimaan ulkomaailman kanssa. Teknisiä ongelmia oli ollut myös työntövoimajärjestelmän, luotaimen, kompassin ja aluksen tietokoneiden kanssa, eikä sukellusveneellä ja sukelluksessa avustavalla laivalla ollut keinoa paikantaa toisiaan.
Raportti.
Yhdysvaltain rannikkovartioston raportin mukaan yritys vältteli viranomaisten valvonnan uhkailutaktiikalla ja jätti väliin tarkastuksia. Yrityksen kulttuurissa talous ja asiakkaiden odotukset astettiin velvollisuuksien edelle. Matkustajille annettiin virheellinen kuva turvallisuudesta ja rungon poikkeavuuksia ei käsitelty asianmukaisesti. Raportin mukaan aikaisempi puuttuminen ongelmiin olisi voinut estää onnettomuuden.
Aluksessa oli reaaliaikainen valvontajärjestelmä, mutta se oli puutteellinen eikä sitä otettu vakavasti. Järjestelmä ei antanut äänimerkkiä, koska yrityksen johtaja oli sitä vastaan. Sukellusvenettä ei sertifioitu kuten on tapana. Hiilikuidun käyttöön rakenteessa liittyi riskejä: hiilikuidun kerrokset voivat irrota paineen alla ja titaanisten päätyosien liittyminen hiilikuituosiin oli riski materiaalien erilaisen käyttäytymisen vuoksi. Näköluukun valmistajan mukaan kyseinen osa oli suunniteltu vain 650 metrin syvyyteen eikä syvyyteen jonne sukellus tapahtui.
Yritys oli taloudellisessa ongelmissa johtuen matkoista, joita ei järjestetty. Osaavaa henkilökuntaa lähti yrityksestä maksamattomien palkkojen vuoksi, ja tilalle hankittiin vähemmän kokenutta tilapäisiä työntekijöitä. Ohjaajien koulutusohjelmaa on sanottu epäjohdonmukaiseksi ja riittämättömäksi. Vuonna 2018 Rush erotti turvallisuushuolia esittäneen operaatiojohtajan.
Populaarikulttuurissa.
Netflix julkaisi 11. kesäkuuta 2025 onnettomuutta käsittelevän dokumenttielokuvan "". Julkaisua seuranneen viikon aikana dokumentista tuli Netflixin katsotuin nimike.